
R A P O R T

asupra proiectului de Lege privind creşterile salariale ce se vor acorda în anul 2006 controlorilor financiari din cadrul Curţii de Conturi, salarizaţi potrivit Ordonanţei de urgenţă a Guvernului nr.160/2000 privind salarizarea controlorilor financiari din cadrul Curţii de Conturi
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind creşterile salariale ce se vor acorda în anul 2006 controlorilor financiari din cadrul Curţii de Conturi, salarizaţi potrivit Ordonanţei de urgenţă a Guvernului nr.160/2000 privind salarizarea controlorilor financiari din cadrul Curţii de Conturi, trimis cu adresa nr. PL.X 252 din 10 aprilie 2006.

La întocmirea prezentului raport Comisia a avut în vedere avizele:

· Consiliului Legislativ (nr.277/21.02.2006 - favorabil)

· Comisiei juridice, de disciplină şi imunităţi (nr.31/429/19.04.2006 - favorabil)
· Comisiei pentru buget, finanţe şi bănci (nr.229/20.04.2006 - favorabil).
Proiectul de lege are ca obiect de reglementare acordarea creşterilor salariale pentru controlorii financiari din cadrul Curţii de Conturi a României, salarizaţi în baza Ordonanţei de urgenţă a Guvernului nr.160/2000 privind salarizarea controlorilor financiari din cadrul Curţii de Conturi, aprobată prin Legea nr.711/2001, cu modificările şi completările ulterioare, precum şi a controlorilor financiari din cadrul Autorităţii de audit – organism constituit pe lângă Curtea de Conturi, în baza art.141-147 din Legea nr.94/1992 privind organizarea şi funcţionarea Curţii de Conturi, modificată şi completată.
Comisia propune Plenului Camerei Deputaţilor aprobarea proiectului de lege pentru menţinerea unui regim echitabil în cadrul sistemului bugetar privind acordarea creşterilor salariale cuvenite personalului bugetar în anul 2006. 

2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat ca invitaţi, în conformitate cu prevederile art.55 din Regulamentul Camerei Deputaţilor, republicat:
- d-l Ştefan Ilie – director, Curtea de Conturi
- d-na Ştefan Elena Alina – expert, Ministerul Muncii, Solidarităţii Sociale şi Familiei.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 5 aprilie 2006.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii în şedinţa din 9 mai 2006, Comisia propune adoptarea cu modificări a proiectului de lege:
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii

Lege privind creşterile salariale ce se vor acorda în anul 2006 controlorilor financiari din cadrul Curţii de Conturi, salarizaţi potrivit Ordonanţei de urgenţă a Guvernului nr.160/2000 privind salarizarea controlorilor financiari din cadrul Curţii de Conturi

	Nemodificat 
	

	2
	Art.1. - (1) Prezenta lege reglementează salarizarea şi alte drepturi ale controlorilor financiari încadraţi în structura centrală a Curţii de Conturi, la Camerele de Conturi judeţene şi a municipiului Bucureşti din structura teritorială şi din cadrul Autorităţii de audit, organism constituit pe lângă Curtea de Conturi.

(2) Salarizarea şi celelalte drepturi ale controlorilor financiari se stabilesc ţinând seama de rolul, importanţa şi răspunderea ce revin acestora în cadrul organului suprem de control financiar, de complexitatea şi riscurile funcţiei şi de incompatibilităţile şi interdicţiile prevăzute de lege pentru această categorie de personal.

	Nemodificat 
	

	3
	Art.2. - (1) Controlorii financiari au dreptul pentru activitatea desfăşurată la o indemnizaţie de încadrare brută lunară, care se determină pe baza valorii de referinţă sectoriale şi a coeficienţilor de multiplicare, prevăzuţi în anexa care face parte integrantă din prezenta lege.

(2) În anul 2006, valoarea de referinţă sectorială prevăzută în anexă se majorează cu 4%, începând cu luna în care intră în vigoare prezenta lege, şi cu 5% începând cu luna septembrie, faţă de nivelul din luna august 2006.


	Nemodificat 
	

	4
	Art.3, alineatul (1)

Art.3. - (1) Ordonatorul principal de credite stabileşte cuantumul indemnizaţiilor brute lunare ce corespunde coeficienţilor de multiplicare prevăzuţi în anexă, prin înmulţirea coeficientului de multiplicare corespunzător funcţiei cu valoarea de referinţă sectorială majorată, conform prevederilor art.2 alin.(2), iar rezultatul obţinut se rotunjeşte la 1 leu în favoarea personalului.


	Nemodificat 
	

	5
	Art.3, alineatul (2)

(2) Indemnizaţiile controlorilor financiari, stabilite conform alin.(1), reprezintă baza de calcul pentru stabilirea drepturilor şi obligaţiilor care se determină în raport cu venitul salarial şi vor fi înscrise în statul de funcţii valabil pentru anul 2006.


	La articolul 3, alineatul (2) se modifică şi va avea următorul cuprins:

“(2) Indemnizaţiile, stabilite conform alin.(1), sunt unica formă de remunerare lunară a activităţii corespunzătoare funcţiei de controlor financiar şi reprezintă baza de calcul pentru stabilirea drepturilor şi obligaţiilor care se determină în raport cu venitul salarial şi vor fi înscrise în statul de funcţii valabil pentru anul 2006.”

Autor: Comisia pentru buget, finanţe şi bănci
	Pentru mai multă claritate a textului şi pentru a nu se crea interpretări privind indemnizaţiile controlorilor financiari, având în vedere corelarea acestora cu indemnizaţiile funcţiilor de demnitate publică, care, potrivit legii, sunt unica formă de remunerare.

Precizăm că această prevedere există în prezent şi la art.3 din O.U.G. nr.160/2000.



	6
	Art.4. - Promovarea controlorilor financiari în anul 2006, în condiţiile legii, se poate face în limita numărului de posturi aprobate prin statul de funcţii, cu respectarea prevederilor metodologiei privind stabilirea procedurii de încadrare şi promovare în clase şi grade profesionale a controlorilor financiari, aprobate de plenul Curţii de Conturi şi cu încadrarea în nivelul alocaţiilor bugetare aprobate pentru cheltuielile cu salariile.


	Nemodificat 
	

	7
	Art.5. - (1) În vederea stabilirii indemnizaţiei lunare, în termen de 15 zile de la reluarea activităţii, controlorii financiari care s-au aflat în concediu  pentru îngrijirea copilului în vârstă de până la 2 ani, respectiv 3 ani, potrivit legii, controlorii financiari care nu au prestat activitate în ultimele 12 luni fiind în concediu medical sau în concediu fără plată, potrivit legii, precum şi controlorii financiari ale căror contracte individuale de muncă au fost suspendate vor fi evaluaţi prin examenul de testare a cunoştinţelor profesionale, organizat în acest scop de către angajator.


	La articolul 5, alineatul (1) se modifică şi va avea următorul cuprins:

“Art.5. - (1) În vederea stabilirii indemnizaţiei lunare, în termen de 15 zile de la reluarea activităţii, controlorii financiari care s-au aflat în concediu  pentru creşterea şi îngrijirea copilului în vârstă de până la 2 ani, respectiv 3 ani în cazul copilului cu handicap, potrivit legii, controlorii financiari care nu au prestat activitate în ultimele 12 luni fiind în concediu medical sau în concediu fără plată, potrivit legii, precum şi controlorii financiari ale căror contracte individuale de muncă au fost suspendate vor fi evaluaţi prin examenul de testare a cunoştinţelor profesionale, organizat în acest scop de către angajator.

Autor: Comisia pentru muncă şi protecţie socială
	Pentru înscrierea corectă a terminologiei consacrate.

	8
	Art.5, alineatul (2)

(2) Controlorilor financiari care nu promovează examenul de testare li se atribuie indemnizaţia lunară avută anterior sau, după caz, indemnizaţia lunară minimă a clasei avute anterior.


	Nemodificat 
	

	9
	Art.6. - (1) Controlorii financiari numiţi temporar într-o funcţie de conducere în cazul în care titularul acesteia lipseşte din instituţie o perioadă mai mare de 30 de zile calendaristice şi nu beneficiază de salariu sau indemnizaţie pe perioada respectivă au dreptul la indemnizaţia brută lunară corespunzătoare funcţiei pe care o preiau.

(2) Numirea temporară, în condiţiile alin.(1) se face cu aprobarea Comitetului de conducere, prin ordin al preşedintelui Curţii de Conturi.


	Nemodificat 
	

	10
	Art.7. - Prin sintagma controlor financiar, utilizată în cuprinsul prezentei legi, se înţelege atât funcţia de controlor financiar, cât şi funcţiile de altă specialitate decât domeniul economic din cadrul Autorităţii de audit.

	Nemodificat 
	

	11
	___


	După articolul 7 se introduce un articol nou, art.8, cu următorul cuprins:

„Art.8. – Anexa face parte integrantă din prezenta lege şi înlocuieşte anexele la Ordonanţa de urgenţă a Guvernului nr.160/2000 privind salarizarea controlorilor financiari din cadrul Curţii de Conturi, publicată în Monitorul Oficial al României, Partea I, nr.510 din 18 octombrie 2000, aprobată prin Legea nr.711/2001, astfel cum au fost modificate şi completate prin Ordonanţa de urgenţă a Guvernului nr.186/2002, aprobată prin Legea nr.195/2003, cu modificările şi completările ulterioare.”

Autor: Comisia pentru muncă şi protecţie socială 


	Pentru evitarea paralelismului legislativ.

	12
	ANEXĂ

Coeficienţi de multiplicare pentru funcţiile de controlori financiari din cadrul Curţii de Conturi

(se regăseşte la pagina 8 din prezentul raport)

	Nemodificată
	


PREŞEDINTE,



SECRETAR,








Stelian DUŢU



Karoly KEREKES

Întocmit, 

Expert Sorina Steliana SZABO
ANEXĂ

Coeficienţi de multiplicare pentru funcţiile de controlori financiari din cadrul Curţii de Conturi

Valoarea de referinţă sectorială:       257 lei (RON)*)
	Nr.

crt.


	Denumirea funcţiei
	Nivelul studiilor
	Clasa
	Grad
	Coeficientul de multiplicare

	
	
	
	
	
	Aparat central şi Camera de conturi a mun. Buc.
	Camerele de conturi judeţene

	1.
	Controlor financiar

· cu vechime minimă în specialitate de 12-14 ani;
	S
	I
	1
	13,750
	13,000

	
	
	
	
	2
	13,500
	12,750

	
	
	
	
	3
	13,000
	12,500

	2.
	Controlor financiar

· cu vechime minimă în specialitate de 9-11 ani;
	S
	II
	1
	12,500
	12,000

	
	
	
	
	2
	12,000
	11,500

	
	
	
	
	3
	11,750
	11,250

	3.
	Controlor financiar

· cu vechime minimă în specialitate de 7-8 ani;
	S
	III
	1
	11,500
	11,000

	
	
	
	
	2
	11,000
	10,750

	
	
	
	
	3
	10,750
	10,500

	4.
	Controlor financiar asistent
	S
	
	1
	8,000
	7,500

	
	· cu vechime minimă în specialitate de 5-6 ani;
	
	
	
	
	

	
	· cu vechime minimă în specialitate de 3-4 ani;
	S
	
	2
	7,500
	6,000

	
	· cu vechime minimă în specialitate de 1-2 ani;
	S
	
	3
	5,500
	4,500

	5.
	Director

· cu vechime minimă în specialitate de 10 ani;
	S
	
	1
	15,750
	14,000

	
	
	
	
	2
	15,500
	13,000

	
	
	
	
	3
	15,000
	12,500

	6.
	Director adjunct

· cu vechime minimă în specialitate de 8 ani;
	S
	
	1
	14,750
	13,750

	7.
	Şef serviciu

· cu vechime minimă în specialitate de 7 ani;
	S
	
	1
	14,500
	13,500

	8.
	Şef birou

· cu vechime minimă în specialitate de 6 ani;
	S
	
	1
	14,000
	13,250


*)  Valoarea de referinţă sectorială, majorată în luna în care intră în vigoare prezenta lege cu 4% şi în luna 
    septembrie 2006 cu 5%, se stabileşte prin rotunjire la 1 leu (RON).

1. Prin vechime în specialitate se înţelege vechimea în funcţii economice sau şi de altă specialitate decât profil economic în cazul Autorităţii de audit, cu studii superioare, din care pentru funcţii de conducere este necesară o vechime minimă de 5 ani în funcţii de control financiar
2. Procedura de avansare în clase şi grade se stabileşte prin norme metodologice aprobate de plenul Curţii de Conturi, cu respectarea prevederilor legale.
3. Pentru specialiştii de o valoare excepţională, plenul Curţii de Conturi poate reduce vechimea minimă în specialitate prevăzută în prezenta anexă cu 2-4 ani.

